Komisijas ziņojums Padomei par Eurofarm projekta īstenošanu (saskaņā ar Padomes regulaS (EEK) nr. 571/88 13. pantu) /* COM/2005/0665 galīgā redakcija */





[pic] | EIROPAS KOPIENU KOMISIJA | Briselē, 19.12.2005 COM(2005)665 galīgā redakcija KOMISIJAS ZIŅOJUMS PADOMEI par Eurofarm projekta īstenošanu(saskaņā ar Padomes Regulas (EEK) Nr. 571/88 13. pantu) . IEVADS Padomes Regulā (EEK) Nr. 571/88[1] par Kopienas lauku saimniecību struktūras apsekojumu organizēšanu Eurofarm projekts ir raksturots kā „datubāzu kopums, kas izmantojams, lai apstrādātu Kopienas pārskatus par lauku saimniecību struktūras apsekošanu valstu un Kopienas lauksaimniecības politikas vajadzībām.” Regulas 13. pantā ir noteikts, ka reizi trijos gados Komisija iesniedz Padomei ziņojumu par Eurofarm projekta darbību un iesaka izmaiņas, kas nepieciešamas šai regulai. Jaunāko ziņojumu par Eurofarm projekta īstenošanu Komisija pieņēma 2003. gada 24. februārī[2] un to 2003. gada 31. martā izskatīja Padomes īpašā Lauksaimniecības komiteja. Šis ziņojums ir par 2003.––2005. gadu un sniedz informāciju īpaši par 2003. gada apsekojuma izpildi, sagatavošanās darbiem 2005. gada apsekojumam un par Eurofarm programmatūras sistēmas darbību. 2003. GADA APSEKOJUMS Ņemot vērā 2003. gada apsekojumu, pamatregulas 15. pantā noteiktajā komitejas procedūrā pieņēma šādus tiesību aktus. - Komisijas Regula (EK) Nr. 143/2002[3], ar ko nosaka 2003. gadā apsekojamo rādītāju sarakstu; - Komisijas Regula (EK) Nr. 1444/2002[4], kurā definēti apsekojamie rādītāji; - Komisijas Regula (EK) Nr. 68/2003[5], ar ko nosaka 2003. gada apsekojuma rezultātu nosūtīšanas termiņu Eiropas Kopienu Statistikas birojam un dalībvalstis, kurām konkrētiem rādītājiem ir atļauts izmantot datus, kas gūti no administratīviem avotiem. Visas ES––15 dalībvalstis un desmit jaunās dalībvalstis, kā arī Bulgārija, Rumānija un Norvēģija veica apsekojumu, pamatojoties uz ES standartiem, un rezultātus nosūtīja Eiropas Kopienu Statistikas birojam. Šie rezultāti tika validēti un apstiprināti šādos datumos. Valsts | Termiņš | Apstiprināšanas datums | Kavējums[6] | BE | 31.08.04. | 14.07.04. | –48 | CZ | 6.04.05. | DK | 31.08.04. | 10.09.04. | 10 | DE | 31.12.04. | 01.03.05. | 60 | EE | 11.02.05. | EL | 31.12.04. | 09.05.05. | 129 | ES | 31.12.04. | 17.02.05. | 48 | FR | 31.12.04. | 20.12.04. | –11 | IE | 31.08.04. | 1.09.04. | 1 | IT | 31.12.04. | 3.02.05. | 34 | CY | 19.05.05. | LV | 15.09.04. | LT | 4.02.04. | LU | 31.08.04. | 19.04.04. | –134 | HU | 5.08.04. | MT | 21.06.04. | NL | 31.08.04. | 29.11.04. | 90 | AT | 31.12.04. | 20.05.05. | 140 | PL | 16.03.05. | PT | 31.12.04. | 24.05.05. | 144 | SI | 30.04.04. | SK | 15.02.05. | FI | 31.08.04. | 25.08.04. | –6 | SE | 31.08.04. | 2.09.04. | 2 | UK | 31.08.04. | 7.09.04. | 7 | BG | 16.09.05. | RO | 26.04.05. | NO | 23.06.05. | Salīdzinājumā ar līdzšinējo situāciju par būtisku uzlabojumu uzskata to, ka līdz 2005. gada jūnija beigām ir validēti no 27 valstīm saņemtie dati un Eiropas Kopienu Statistikas biroja informācijas izplatīšanas datu bāzē rezultāti bija pieejami sabiedrībai. Jaunākajā Eurofarm ziņojumā bija detalizēti pētīts kavējums starp 1999.––2000. gada apsekojuma pirmās versijas iesniegšanas datumu un galīgās versijas pieņemšanas datumu. Tika ziņots par vidēji 253 dienu ilgu 15 dalībvalstu kavējumu. 2003. gada apsekojumā vidējais kavējums 27 valstīm bija 112 dienas. Šāds uzlabojums noticis, galvenokārt pateicoties Eurofarm sistēmai, kas sāka darboties 2002. gadā. Pirmie rezultāti tika publicēti dažas dienas pēc apsekojuma datu apstiprināšanas. Eiropas Kopienu Statistikas biroja tīmekļa vietnē bija apkopotas 78 tabulas par galvenajiem lauku saimniecības struktūras apsekojuma aspektiem. Papildus šīm tiešsaistes publikācijām tika publicēta 8 lappušu bieza brošūra par katru valsti. 2005. gada rudenī klajā bija jānāk dokumentam „Lauku saimniecības struktūras 2003. gada apsekojuma galvenie rezultāti”, kurā iekļautas visaptverošas ES tabulas. Pēc Lauksaimniecības ģenerāldirektorāta un pārējo ģenerāldirektorātu pieprasījuma vai konsultantiem, kuriem ir līgumi ar Komisijas struktūrvienībām, tika aprēķināta virkne ad hoc tabulu. 2005. GADA APSEKOJUMS Lai sagatavotu 2005. gada apsekojumu, tika pieņemti divi tiesību akti. - Komisijas Regula (EK) Nr. 2139/2004[7], kurā ir iekļauts 2005. gada apsekojuma rādītāju saraksts. Regulā ir definēti arī tie rādītāji, kas iepriekš nav bijuši apsekoti, un noteikts datu nosūtīšanas termiņš Eiropas Kopienu Statistikas birojam. - Komisijas Lēmums 2005/124/EK[8], ar ko dalībvalstīm piešķir atļauju konkrētiem rādītājiem izmantot datus, kas gūti no administratīviem avotiem. Uz šo tiesību akta pamata tika sagatavota Eurofarm datu bāze 2005. gada datu apstrādei. Lauku saimniecību struktūras un tipoloģijas darba grupa 2005. gada jūnijā iesniedza datu iesniedzēju rokasgrāmatu, kurā raksturots tehniskais formāts, kādā dati nosūtāmi Eiropas Kopienu Statistikas birojam. EUROFARM PROGRAMMATūRA Eurofarm datu bāzē ir dati par katru lielas un aizvien pieaugošas valstu grupas lauku saimniecību no 1990. gada, un tas ir unikāls informācijas avots par lauksaimniecības nozari (skatīt pielikumu). No dažādiem apsekojumiem gūto datu apstrādei izmanto UNIX / Oracle lietotni. Eurofarm datu bāze ir unikāls lauksaimniecības nozares informācijas avots Eiropā, pateicoties tās milzīgajam datu apjomam un programmatūras labajai darbībai. Ziņošanas laikposma sākumā tika pabeigta šīs programmatūras izstrāde un tās sagatavošana darbam. Pēc tam sistēma darbojās bez būtiskiem pārtraukumiem un būtībā ir attaisnojusi tās izveidē ieguldītās cerības. Kopējās lauksaimniecības politikas reformas un ES paplašināšanas laikā, pateicoties elastīgajai sistēmai statistikas tabulu sastādīšanai un aprēķiniem, varēja izpildīt Komisijas struktūrvienību ad hoc analīzes prasības, turpretim, uz metadatiem balstītā pieeja ļāva vienkārši pielāgoties jaunam apsekojumam un iekļaut jaunas valstis. Lai gan programmatūras darbība ir uzskatāma par apmierinošu, tomēr milzīgais datu apjoms un augstais statistikas tabulu pieprasījums ir radījis pastāvīgu uzdevumu uzlabot sistēmas darbību. Nepārtraukti migrācijas darbi ir vajadzīgi sakarā ar programmatūras tirgus dinamiku, sistēmas programmatūras sniedzēju lēmumu regulāri pārtraukt savu produktu „veco” versiju izmantošanu, tādējādi liekot lietotājiem pāriet uz jaunām versijām. 2003. gadā tika pabeigta Oracle datu bāzes programmatūras migrācija (uz jauno 9. versiju). Kā norādīts jaunākajā ziņojumā, ir izveidota un izmēģināta interneta pieeja Eurofarm tabulu sistēmai. Pašlaik šī sistēma tiek instalēta Komisijas datoru centrā. Iepriekšējā ziņojumā Padomei bija pieminēts projekts sniegt datu sniedzējiem piekļuvi Eurofarm validēšanas sistēmai. Ir izveidota un pārbaudes režīmā instalēta programma, lai nodrošinātu šādu darbību. Tā kā ar šo programmu var piekļūt konfidencionāliem datiem saistībā ar lauku saimniecībām, vajadzīgi papildu skaidrojumi, iekams to izmanto. Tā kā tika izņemti no aprites tie Oracle produkti, kurus izmantoja, lai nodrošinātu Eurofarm sistēmas lietotāja saskarni, ir vajadzīga plaša šādu programmu migrācija. Šo uzdevumu veiks ar ārējo līgumdarbinieku palīdzību, un tajā būs jāiegulda liels darbs (pirmā aplēse: 500 cilvēkdienas). Darbs būtu jāpabeidz 2007. gadā. 2006. gadā notiks Oracle datu bāzes migrācija uz 10. versiju. Jaunā versijā būs jaunas raksturpazīmes, kuras pārbaudīs, lai uzlabotu dažādu programmu darbību. EUROFARM projektam (uzturēšana un uzlabošana) piešķirtais budžets ir 444 785 euro 2003. ––2005. gadā. PIELIKUMS Ierakstu (saimniecību) skaits Eurofarm datu bāzē |2003 |2000 |1997 |1995 |1993 |1990 | |BE | 54 942 |61 705 |67 182 |70 977 |76 327 |85 038 | | CZ | 16 060 | | | | | | | DK | 25 348 |57 831 |25 866 |24 323 |24 505 |25 507 | | DE | 95 926 |471 959 | | | | | | EE | 7 524 | | | | | | | EL | 88 447 |817 059 |82 139 |77 382 |81 915 |850 138 | | ES | 51 979 |1 287 418 |45 379 |46 805 |48 977 |1 593 638 | | FR | 73 956 |663 807 |52 868 |56 113 |59 985 |66 700 | | IE | 54 062 |141 527 |52 017 |50 646 |55 380 |170 578 | | IT | 45 179 |2 153 724 |73 040 |78 099 |72 887 |2 664 554 | | CY | 45 199 | | | | | | | LV | 43 850 |140 835 | | | | | | LT | 272 106 | | | | | | | LU | 2 450 |2 814 |2 976 |3 180 |3 401 |3 945 | | HU | 280 294 |966 916 | | | | | | MT | 1 465 | | | | | | | NL | 85 501 |101 545 |107 919 |113 202 |119 724 |37 451 | | AT | 34 458 |199 469 |34 512 |221 750 | | | | PL | 2 172 205 | | | | | | | PT | 37 401 |415 969 |54 250 |57 658 |61 457 |598 742 | | SI | 13 706 |86 467 | | | | | | SK | 23 551 |71 038 | | | | | | FI | 74 952 |81 190 |33 504 |35 850 | | | | SE | 67 890 |81 407 |31 601 |30 098 | | | | UK | 280 625 |233 246 |233 149 |69 732 |75 066 |65 252 | | BG | 665 548 | | | | | | | RO | 4 484 893 | | | | | | | NO | 58 231 |70 740 | | | | | | Kopā | 9 157 748 |8 106 666 |896 402 |935 815 |679 624 |6 161 543 | | [1] Padomes Regula (EEK) Nr. 571/88 (1988. gada 29. februāris), kas publicēta OV L 56 1998.gada 2. martā, 1. lpp., kurā jaunākie grozījumi izdarīti ar Eiropas Parlamenta un Padomes Regulu(EK) Nr. 1435/2004 (2004. gada 22. jūnijs), kas publicēta OV L 268 2004. gada 16. augustā, 1. lpp.un turpmāk. [2] KOM(2003)86 galīgais. [3] Komisijas Regula (EK) Nr. 143/2002 (2002. gada 24. janvāris), kas publicēta OV L 24 2002. gada 26. janvārī, 16. lpp un turpmāk. [4] Komisijas Regula (EK) Nr. 1444/2002 (2002. gada 24. jūlijs), kas publicēta OV L 216 2002. gada 12. augustā, 1. lpp un turpmāk. [5] Komisijas Regula (EK) Nr. 68/2003 (2003. gada 16. janvāris), kas publicēta OV L 12 2003. gada 17. janvārī, 5. lpp un turpmāk. [6] Kavējumu aprēķina kā termiņa un apstiprinājuma dienas starpību. Negatīvs kavējums norāda uz to, ka dati apstiprināti pirms oficiālā termiņa. [7] Komisijas Regula (EK) Nr. 2139/2004 (2004. gada 8. decembris), kas publicēta OV L 369, 2004. gada 16. decembris, 26. lpp un turpmāk. [8] Komisijas Lēmums 2005/124/EK (2005. gada 10. februāris), kas publicēts OV L 39, 2005. gada 11. februāris, 5. lpp. un turpmāk.